**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO REPREZENTACINIŲ SPORTO KOMANDŲ, KURIOMS GALI BŪTI SKIRTA ASMENŲ PARAMA, 2022 METŲ SĄRAŠO PATVIRTINIMO“ PROJEKTO**

**1. Projekto rengimą paskatinusios priežastys.**

Klaipėdos miesto savivaldybės taryba 2021 m. birželio 22 d. sprendimu Nr. T2-160patvirtino Mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos aprašą. Minėto aprašo nuostatuose yra numatyta, kad reprezentacinių Klaipėdos miesto sporto komandų, kurioms gali būti skirta asmenų parama, sąrašą kiekvienais metais iki birželio 30 d. tvirtina Klaipėdos miesto savivaldybės taryba, nustatydama maksimalias rėmimo sumas kiekvienam Paramos gavėjui.

Klaipėdos miesto savivaldybės taryba 2021 m. rugsėjo 30 d. sprendimu Nr. T2-220 patvirtino naują Sporto projektų finansavimo iš Klaipėdos miesto savivaldybės biudžeto lėšų tvarkos aprašą (toliau – Aprašas), kuris reglamentuoja Klaipėdos miesto savivaldybės biudžeto lėšomis finansuojamų sporto sričių ir programų vertinimo kriterijus, paraiškų teikimo ir vertinimo tvarką, lėšų skyrimo ir jų panaudojimo tvarką, projektų vykdymo ir atsiskaitymo už skirtas lėšas tvarką. Vadovaujantis Aprašu, buvo paskelbtas konkursas vienai iš galimų finansuotinų trimečių programų – „Reprezentacinių Klaipėdos miesto sporto komandų dalinis finansavimas“. Į šią trijų metų apimties programą buvo gautos 6 paraiškos, 5 iš jų atitiko visus keliamus Apraše numatytus reikalavimus ir Klaipėdos miesto savivaldybės administracijos direktoriaus įsakymu buvo skirtos lėšos programų įgyvendinimui šioms reprezentacinėms Klaipėdos miesto sporto komandoms: *Klaipėdos krepšinio komanda „Neptūnas“*; *Klaipėdos „Dragūnas“*; *Klaipėdos moterų krepšinio komandos „Neptūnas“*; *Klaipėdos LCC tarptautinio universiteto moterų krepšinio komanda*; *„Klaipėdos „Viesulo SC-Dragūnas“ moterų rankinio komanda“*. Komanda *„HC Klaipėda“* finansuojama pagal ankstesnę trijų metų Reprezentacinių Klaipėdos miesto sporto komandų dalinio finansavimo programą (2020-2022) paskutiniuosius trečius metus.

Klaipėdos miesto savivaldybės administracija su aukščiau išvardintomis sporto komandomis yra pasirašiusi sutartis dėl dalinio finansavimo iš savivaldybės biudžeto lėšų. Savivaldybės administracijai šios komandos teiks ataskaitas ne tik už savo sportinės veiklos rezultatus, bet teiks ir finansines ataskaitas.

Per 2021 m. pagal Mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos aprašą, 14 juridinių asmenų skyrusių 264 100 Eur paramą reprezentacinėms Klaipėdos miesto sporto komandoms (*Klaipėdos krepšinio komandai „Neptūnas“* skirta paramos 222 600 Eur, *Klaipėdos „Dragūnas“ komandai* – 24 300 Eur, o „HC Klaipėda“ komandai – 17 200 Eur) suteikta 129 347,59 Eur mokestinių lengvatų, iš kurių: nekilnojamojo turto mokesčio – 84 663 Eur, valstybinės žemės nuomos mokesčio – 44 684,59 Eur.

**2. Parengto projekto tikslai ir uždaviniai.**

Sprendimo projekto tikslas ir uždavinys – nustatyti 2022 metų Klaipėdos miestą reprezentuojančių sporto komandų, kurioms gali būti skirta asmenų parama, sąrašą t. y. Klaipėdos krepšinio komandai „Neptūnas“; Klaipėdos „Dragūnas“ komandai; Klaipėdos moterų krepšinio komandai „Neptūnas“; Klaipėdos LCC tarptautinio universiteto moterų krepšinio komandai; „Klaipėdos „Viesulo SC-Dragūnas“ moterų rankinio komandai“, „HC Klaipėda“ komandai ir patvirtinti sporto komandoms maksimalias rėmimo sumas.

**3. Kaip šiuo metu yra teisiškai reglamentuojami projekte aptarti klausimai.**

Sprendimo projektas parengtas vadovaujantis Sporto projektų finansavimo iš Klaipėdos miesto savivaldybės biudžeto lėšų tvarkos aprašu, patvirtintu Klaipėdos miesto savivaldybės tarybos 2021 m. rugsėjo 30 d. sprendimu Nr. T2-220. Pagal šį aprašą buvo paskelbtas konkursas į priemonę „Reprezentacinių Klaipėdos miesto sporto komandų dalinis finansavimas“. Po įvykusio konkurso, buvo atliktas gautų sporto komandų paraiškų administracinės atitikties vertinimas, praėjus administracinį vertinimą, buvo atliktas ekspertų vertinimas ir pateiktos konsoliduotos išvados Vertinimo komisijai. Vertinimo komisija teikė rekomendaciją Klaipėdos miesto savivaldybės administracijos direktoriui dėl reprezentacinių miesto komandų dalinio finansavimo iš savivaldybės biudžeto lėšų. Klaipėdos miesto savivaldybės administracijos direktorius 2022-03-08 d. įsakymu Nr. AD1-287 skyrė savivaldybės biudžeto lėšas reprezentacinėms Klaipėdos miesto sporto komandoms iš dalies finansuoti 2022 metais: *VšĮ Neptūno krepšinio klubui sporto programos projektui „Klaipėdos krepšinio komandos „Neptūnas“ pasiruošimas ir dalyvavimas Lietuvos krepšinio lygos (LKL) čempionato varžybose „Citadele“-Karaliaus Mindaugo taurės varžybose. Dublerių komandos „Neptūnas-Akvaservis“ pasiruošimas ir dalyvavimas aukščiausioje lygoje“ – 796 290 eurų (septynis šimtus devyniasdešimt šešis tūkstančius du šimtus devyniasdešimt eurų); Klaipėdos miesto rankinio klubui „Dragūnas“ sporto programos projektui „Klaipėdos „Dragūnas“ – profesionali rankinio komanda“ – 230 190 eurų (du šimtus trisdešimt tūkstančių vieną šimtą devyniasdešimt eurų); VšĮ „Klaipėdos krepšinis“ sporto programos projektui „Klaipėdos moterų krepšinio komandos „Neptūnas“ pasiruošimas ir dalyvavimas Lietuvos moterų krepšinio lygos („Huavei“ moterų lyga) čempionato varžybose, pasiruošimas ir dalyvavimas Pabaltijo moterų krepšinio lygoje“ – 148 637 eurų (vienas šimtas keturiasdešimt aštuoni tūkstančiai šeši šimtai trisdešimt septyni eurai); . VšĮ LCC tarptautinio universiteto sporto programos projektui „Klaipėdos LCC tarptautinio universiteto moterų krepšinio komandos „LCC Moose Basketball“ veiklos vystymas“ –**121 509 eurų (vieną šimtą dvidešimt vieną tūkstantį penkis šimtus devynis eurus); Klaipėdos rankininkių klubo sporto programos projektui „Klaipėdos „Viesulo SC-Dragūnas“ moterų rankinio komanda“ – 14 600 eurų (keturiolika tūkstančių šeši šimtai eurų); Ledo ritulio klubui „HC Klaipėda“ sporto programos projektui „Lietuvos aukščiausios lygos vyrų ledo ritulio čempionato dalyvio „HC Klaipėda“ dalinis finansavimas“ – 18 771 eurų (aštuoniolika tūkstančių septyni šimtai septyniasdešimt vienas euras).*

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, bus nustatytas 2022 metų Klaipėdos miestą reprezentuojančių sporto komandų, kurioms gali būti skirta asmenų parama, sąrašas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Projekto įgyvendinimas biudžeto lėšų nepareikalaus.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektas parengtas bendradarbiaujant su Finansų skyriumi.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo ir parengė Sporto skyrius.

**10. Kiti reikalingi pagrindimai ir paaiškinimai.**

Nėra.

Sporto skyriaus vedėja Rasa Rumšienė